Lektionsplan: Julemandens oprindelse

|  |
| --- |
| **Lektionsplan** |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1 (1 lektion) | Julemandens oprindelse | Eleven kan skelne mellem typer af historiske fortællingerEleven kan bruge digitale medier og andre udtryksformer som kilder til at beskrive fortiden | Eleven kan* Fortælle myten om den oprindelige julemand
* Fortælle om julemandens udseende og de ændringer, han har gennemgået frem til den figur, han er i dag.
 | * Lad eleverne lave foldekortsaktivitet, før I læser tekster. Se bilag 1.
* Lad eleverne læse "Jul" fra [www.historiefaget.dk](http://www.historiefaget.dk) og "Coca Cola og Julemanden" fra [www.historie-online.dk](http://www.historie-online.dk).
 |  |
| 2(1 lektion) | Julemandens oprindelse fortsat fra modul 1 | Eleven kan forklare, hvorledes de og andre er historieskabte og skaber historie | Eleven kan* Forklare, hvordan julemanden har ændret sig gennem tiderne ved hjælp af forskellige billeder af julemanden
* Forklare, hvorfor julemanden betyder noget for dem, hvis han gør det?
 | * Lad eleverne læse "Har julemanden altid haft rødt tøj på" fra [www.historienet.dk](http://www.historienet.dk)
* Arbejde med billeder af julemanden og de forskellige klædedragter, han har haft på gennem tiden: Eleverne skal lave deres egen julemand med inspiration fra billederne. Opgave og link til billedforslag kan ses af bilag 2.
 |  |
| 3(1 lektion) | "Onkel Reje – Jeg kender Julemanden" | Eleven kan bruge digitale medier og andre udtryksformer som kilder til at beskrive fortiden | Eleven kan* Redegøre for de virkemidler, Onkel Reje bruger i sin musikvideo om julemanden
* Fortælle om de forskelle, der er mellem Onkel Rejes bud på julemanden og den traditionelle julemand
 | * Lad eleverne se Onkel Rejes musikvideo på <https://www.youtube.com/watch?v=6pSRG2F14vw>
* Tal på klassen om, hvordan Onkel Rejes julemand anderledes end den traditionelle julemand. Diskutér også med eleverne, hvorfor han gør ham anderledes
 |  |
| 4(1 lektion) | Julekort | Eleven kan forklare, hvorledes de og andre er historieskabte og skaber historie | Eleven kan* Fortælle om, hvordan julekorttraditionen opstod
* Fortælle, hvorfor man sender/sendte julekort
* Skrive en julehilsen til et familiemedlem
 | * Læs ”Julekortenes historie” fra <http://www.historie-online.dk/special/jul/kort.htm> højt på klassen
* Tal med eleverne om, hvorfor man sender et julekort, om eleverne kender nogen som sender julekort i dag, og om de selv modtager julekort.
* Lad eleverne lave deres egne julekort og skrive en julehilsen på det. De skal derefter gå hjem til deres forældre og fortælle dem, hvorfor man skriver julekort og få dem til at hjælpe med at sende kortet til en i jeres familie.
 |  |

1 lektion = 45 min.

**Bilag 1: Foldekort-aktivitet**

Til foldekort-aktiviteten skal du tage et stykke papir og folde det fire gange, så det ligner en brochure.

På hver af de fire sider skrives følgende overskrifter:

* "Det minder mig om"
* "Det kan jeg godt lide"
* "Det kan jeg ikke lide"
* "Det har jeg spørgsmål til"

Under overskrifterne skriver eleverne deres tanker ned i forhold til de begreber/ overskriften for emnet de arbejder med. Læreren læser foldekortene og sammenfatter elevernes udtalelser.

**Bilag 2: Tegn din egen julemand**

**Opgave:**

Du skal tegne to forskellige historiske julemænd.

Du bestemmer selv, hvilken af de historiske julemænd dine tegninger skal ligne.

Forsøg at få så mange detaljer med som muligt.

Du kan selv finde et billede af julemanden ved at Google, eller du kan bruge disse links:

Coca-Colas julemand: <http://www.juleweb.dk/coca-cola_standardiserer_julemandens_paaklaedning.htm>

Forskellige historiske julemænd (information): <http://www.information.dk/482772>

Sankt Nikolaus: <http://www.kristendom.dk/jul/julemandens-historie>